Pobunjenik u duši: Jedan intimni portret Boba Marleya
Burnett je proveo jedno cijelo poslijepodne s Marleyom, snimajući ga u njegovoj kući u Kinstonu, na Jamajci
Američki fotograf David Burnett predstavio je jednu izuzetnu zbirku nikad prije objavljenih fotografije reggae legende na svojoj izložbi i u knjizi pod naslovom Pobunjenik u duši: Jedan intimni portret Boba Marleya. U njoj se nalaze fotografije pokojnog glazbenika snimljene u privatnom okruženju u njegovoj kući na Jamajki 1976. godine i s njegovim sastavom Wailers tijekom turneje po Europi 1977. Bob Marley jedan je od najšire poštovanih i uvažavanih glazbenika našeg vremena. Rođen na Jamajci 1945, počeo je svirati s 14 godina i nije prestao sve do 1981. godine – kad je umro od raka u dobi od trideset i šest godina. Mnogi pripisuju Marleyu da je predstavio jamajski reggae Sjedinjenim Državama i svijetu tijekom šezdesetih i sedamdesetih godina. Njegov kompilacijski album Legend, koje je objavljen posthumno 1984. godine, ostaje najbolje prodavani reggae album svih vremena s prodajom od preko 20 milijuna primjeraka. Fotograf David Burnet priznaje da nikad prije nije čuo za Boba Marleya kad ga je časopis Time poslao na zadatak na Jamajku da snimi fotografije na temu reggae glazbe 1976. godine: "Nisam imao pojma tko je Bob Marleys ni što je to reggae kad sam otišao na Jamajku. Do trenutka kad sam je napuštao, bilo mi je prilično jasno da smo otkrili nešto novo". Burnett je proveo jedno cijelo poslijepodne s Marleyom, snimajući ga u njegovoj kući u Kinstonu, na Jamajci: "Nakon pola sata razgovora bio sam uistinu dirnut tim izuzetno inteligentim momkom koji je sjedio s nama i razgovarao". Zapravo, Marleyeva glazba je preispitivale teme ljubavi i osobnog oslobađanja, društvene nepravde i patriotizma; ideja koje su ukorijenjene u Rastafari vjeri, monoteističkoj religiji koja je vladara Etiopije Hailea Selasija smatrala bogom: "Bob je bio osoba koja je bila oboje – s jedne strane, vrlo jednostavna u načinu na koji izražava svoja temeljna vjerovanja, a opet i vrlo složena". Nakon popodneva snimanja Marleya u Kingstonu, Burnetta su pozvali da se pridruži ovom umjetniku i njegovom sastavu na europskoj turneji u proljeće 1977: "Vidjeti energiju tog sastava na koncertu, jednom kad je Marley počeo pjevati, bilo je nešto izuzetno. Mislim da je postojalo nešto u njemu što se jednostavno upalilo i on je na pozornici bio netko tko se lako uočavao. Gledam na neke od slika s tih koncerata i vidim u njima nešto što je vrlo moćno i vrlo snažno". Burnett vjeruje da je Bob Marley koristio svoju glazbu ne samo kao sredstvo za promicanje ljubavi i mira, već i kao način da bude u doticaju s ljudima: "Pronašli smo jedan prekrasan citat u kojem on kaže: 'moja će glazba živjeti vječno', i ne kaže to na hvalisav način već kao da razumije da glazba ima izvjesnu moć koju će ljudi cijeniti. I sad kad smo postavili izložbu i kad je objavljena knjiga, vidim koliki su ljudi uistinu dirnuti samim držanjem Boba Marleya". Prošle su 32 godine otkako je Burnett snimio ove fotografije Boba Marleya. Ipak, David Burnett iznenađen je kad vidi koliko je ovaj umjetnik još uvijek privlačan – ne samo svojoj generacije, već i onima nakon nje.